
బెంగళూరు, ఏప్రిల్ 20(ఆంధ్రజ్యోతి): బాబ్రీ మసీదు విధ్వంసం కేసులో సుప్రీం ఆదేశాల నేపథ్యంలో కేంద్రమంత్రి ఉమాభారతి వెంటనే రాజీనామా చేయాలని లోక్సభలో కాంగ్రెస్ పక్ష నేత మల్లికార్జున ఖర్గే డిమాండ్ చేశారు. గురువారం కలబురిగిలో ఆయన మీడియాతో మాట్లాడారు. ఇతర పార్టీల నేతలపై ఆరోపణలు వచ్చినప్పుడు రాజీనామా కోరే బీజేపీ ఇప్పుడు ఎందుకు మౌనంగా ఉంటోందని ప్రశ్నించారు. బాబ్రీమసీదు వివాదంలో ఉమాభారతితో పాటు ఇతరులపై చర్యలు తీసుకుంటామన్న ప్రధాని మోదీ ఎందుకు స్పందించడం లేదని నిలదీశారు. అందరికీ ఒకే పద్ధతి ఉండాలన్నారు. అత్యున్నత న్యాయస్థానం సుప్రీంకోర్టు విచారణలో ఉమాభారతి, ఎల్కే ఆడ్వాణీ, మురళీమనోహర్ జోషి తదితరుల పేర్లు ఉన్నందున ప్రధాని వెంటనే స్పందించాలని కోరారు.

bengaluru, epril 20(aandhrajyoti): babri maseedu vidhvamsam kesulo supreem aadesaala nepathyamlo kendramantri umaabhaarati ventane rajinama cheyalani loksabhalo congress paksha netha mallikaarjuna kharge demand chesaru. guruvaram kalaburigilo aayana meediatho matladaru. itara paarteela nethalapai aaropanalu vachinappudu rajinama kore bgfa ippudu enduku mounamgaa untondani prasninchaaru. baabreemaseedu vivaadamlo umaabhaaratitoe paatu itarulapai charyalu teesukuntamanna pradhaani modii enduku spandinchadam ledani niladeesaaru. andarikee oke paddhati undaalannaaru. atyunnata nyaayasthaanam supreenkortu vichaaranalo umaabhaarati, elke aadwani, muralimanohar joshi taditarula paerlu unnanduna pradhaani ventane spandinchaalani koraru.